Ritratt: Facebook - Fabio Mifsud  L-attur Fabio Mifsud illum jagħlaq 40 sena. L-attur Bormliż twieled bħal-lum is-17 ta' Mejju tal-1980. Fabio ilu jirreċta mill-età ta' 16-il sena. Ħadem f'numru kbir ta' produzzjonijiet teatrali, iżda fl-aħħar snin rajnieh ukoll fuq it-televiżjoni. Kien wieħed mill-protagonisti tal-miniserje Merjen u dan l-aħħar deher ukoll f'partijiet f'Division 7 u Fattigi. Bħalissa jinsab impenjat fix-short film Triq is-Sebgħa ma' Antonella Axisa bi produzzjoni ta' Take 2, b'direzzjoni ta' Abigail Mallia. Fabio se jkun parti wkoll minn proġett bl-isem ta' Leġġendi fil-Baċir, bis-sehem ta' bosta atturi oħra u direzzjoni Marc Cabourden. Il-proġett huwa wieħed walk through li d-data għalih se titħabbar aktar il-quddiem. Fabio huwa għarus mal-attriċi Francesca Scerri, li bħalissa qed naraw bħala Erminia fis-sensiela F'Ġieħ L-Imħabba fuq TVM. Ritratt: Facebook -m Fabio Mifsud